《辛亥春二月朔日襄事先父于鹿鸣湾月山感赋》
明代·何吾驺

吞声执绋不禁愁，才到天明便一丘。反哺只今空有血。

望云何处更停眸。青山杳杳千年路，沧海悠悠百里舟。

寒食春风岁时事，蒿庐行傍此山头。

作者简介：明广东香山人，字龙友，号家冈。万历四十七年进士。官少詹事。崇祯六年擢礼部尚书，旋入阁，与首辅温体仁不协，罢去。南明隆武帝召为内阁首辅。闽疆既失，赴广州，永历帝以原官召之，引疾辞去。有《宝纶阁集》。